CELEX: 32019D1972
Language: hu
Date: 2019-11-26 00:00:00
Title: A Bizottság (EU) 2019/1972 végrehajtási határozata (2019. november 26.) az egyes tagállamokban előforduló klasszikus sertéspestissel kapcsolatos járványügyi intézkedésekről szóló 2013/764/EU végrehajtási határozat módosításáról (az értesítés a C(2019) 8396. számú dokumentummal történt) (EGT-vonatkozású szöveg)

28.11.2019   
               
               
                  HU
               
               
                  Az Európai Unió Hivatalos Lapja
               
               
                  L 307/56
               
            
         A BIZOTTSÁG (EU) 2019/1972 VÉGREHAJTÁSI HATÁROZATA
         (2019. november 26.)
         az egyes tagállamokban előforduló klasszikus sertéspestissel kapcsolatos járványügyi intézkedésekről szóló 2013/764/EU végrehajtási határozat módosításáról
         (az értesítés a C(2019) 8396. számú dokumentummal történt)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
         tekintettel az egyes élőállatok és állati termékek Unión belüli kereskedelmében a belső piac megvalósításának céljával alkalmazandó állategészségügyi ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
         mivel:
         
                     (1)
                  
                  
                     A 2013/764/EU bizottsági végrehajtási határozat (3) az egyes tagállamokban előforduló klasszikus sertéspestissel kapcsolatos járványügyi intézkedéseket ír elő. Ezen intézkedések az egyes területekről származó házisertések és sertéstermékek szállítmányainak feladására vonatkozó tilalmakat is magukban foglalnak. Az említett végrehajtási határozatban előírt járványügyi intézkedések a 2001/89/EK tanácsi irányelvben (4) meghatározott intézkedésekkel párhuzamosan alkalmazandók, és céljuk a klasszikus sertéspestis terjedése elleni, különösen uniós szintű küzdelem.
                  
               
                     (2)
                  
                  
                     A 2013/764/EU végrehajtási határozat bizonyos feltételek betartása mellett az egyes területekről származó élő sertések feladásának tilalma alóli mentességekről is rendelkezik.
                  
               
                     (3)
                  
                  
                     A 2013/764/EU végrehajtási határozatban előírt intézkedések alkalmazási időszakának figyelemmel kell lennie a klasszikus sertéspestis epidemiológiájára, valamint az említett végrehajtási határozat mellékletében felsorolt tagállamok által az uniós jogszabályokkal alkalmazott állategészségügyi intézkedések eredményességére. Ezért tekintettel az Unióban és a szomszédos harmadik országokban fennálló jelenlegi járványügyi helyzetre, valamint a betegség elleni küzdelemhez szükséges erőfeszítésekre, ugyanakkor a kereskedelem szükségtelen korlátozása nélkül, a 2013/764/EU végrehajtási határozat alkalmazási időszakát meg kell hosszabbítani.
                  
               
                     (4)
                  
                  
                     mivel a jelenlegi járványára tekintettel fontos az e betegség elleni uniós szintű intézkedések folyamatosságának biztosítása, a 2013/764/EU végrehajtási határozat alkalmazási időszakának meghosszabításakor figyelembe kell venni, hogy az állatbetegségek esetén alkalmazandó védintézkedésekről rendelkező (EU) 2016/429 európai parlamenti és tanácsi rendeletet (5)2021. április 21-től kell alkalmazni.
                  
               
                     (5)
                  
                  
                     Ezenkívül figyelembe véve a Horvátországban a 2001/89/EK irányelvvel összhangban alkalmazott átfogó intézkedések hatékonyságát – a felügyeletet és az érvényben lévő intézkedéseket abban a formában, ahogyan azokat a Növények, Állatok, Élelmiszerek és Takarmányok Állandó Bizottságával ismertették –, Horvátországnak a 2013/764/EU végrehajtási határozat mellékletében felsorolt valamennyi területét törölni kell az említett mellékletből, tekintettel a betegség járványügyi helyzetének az említett tagállamban tapasztalt kedvező alakulására.
                  
               
                     (6)
                  
                  
                     Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A HATÁROZATOT:
         
            1. cikkA 2013/764/EU végrehajtási határozat a következőképpen módosul:A 10. cikkben a „2019. december 31-ig” időpont helyébe a „2021. április 21-ig” időpont lép.
         
         
            2. cikk
            A 2013/764/EU végrehajtási határozat mellékletének 2. pontját el kell hagyni.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. november 26-án.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  A Bizottság 2013/764/EU végrehajtási határozata (2013. december 13.) az egyes tagállamokban előforduló klasszikus sertéspestissel kapcsolatos járványügyi intézkedésekről (HL L 338., 2013.12.17., 102. o.).
         
            (4)  A Tanács 2001/89/EK irányelve (2001. október 23.) a klasszikus sertéspestis elleni védekezésre irányuló közösségi intézkedésekről (HL L 316., 2001.12.1., 5. o.).
         
            (5)  Az Európai Parlament és a Tanács (EU) 2016/429 rendelete (2016. március 9.) a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről („Állategészségügyi rendelet”) (HL L 84., 2016.3.31., 1. o.).